456.02 REGOLAMENTI DWAR IL-PROĊEDURA TA’ INVESTIGAZZJONI L-AVVIŻ LEGALI 316 tal-2011. L-AVVIŻ LEGALI 316 tal-2011. 1. It-titolu ta’ dawn ir-regolamenti hu Regolamenti dwar il-Proċedura ta’ Investigazzjoni. 2. Tifsir. (1) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " Att " tfisser l-Att dwar l-Ugwaljanza għall-Irġiel u n-Nisa; Kap. 456. Kap. 456. " il-Kummissjoni " tfisser il-Kummissjoni Nazzjonali għall-Promozzjoni ta’ l-Ugwaljanza bejn l-Irġiel u n-Nisa imwaqqfa taħt l-artikolu 11 tal-Att u tinkludi kull uffiċjal tal-Kummissjoni awtorizzat minnha sabiex jaġixxi għan-nom tagħha għal għan partikolari jew għal klassi ta’ għanijiet taħt l-Att; " il-Kummissarju " tfisser il-Kummissarju għall-Promozzjoni ta’ l-Ugwaljanza bejn l-Irġiel u n-Nisa maħtur taħt l-artikolu 11 tal-Att; "mġieba ħażina " tfisser aġir li allegatament jammonta għal ksur ta’ xi dispozizzjoni tal-Att; (2) Kliem u frażijiet użati f’dawn ir-regolamenti għandhom l-istess tifsira mogħtija lilhom fl-Att. 3. Assistenza lill-Kummissarju. (1) Fit-twettiq ta’ investigazzjonijiet, kemm dawk mibdija fuq ilment kif ukoll investigazzjonijiet ġenerali, il-Kummissarju għandu jkun assistit minn membru tal-Kummissjoni u minn persuna li jkollha grad fil-liġi, liema persuna ma hemmx bżonn li tkun impjegata tal-Kummissjoni. (2) Iż-żewġ persuni msemmija fis-sub regolament (1) għandhom jiġu maħtura mill-Kummissjoni biex jassistu lill-Kummissarju f’investigazzjoni partikolari, iżda membru tal-Kummissjoni jew persuna li jkollha grad fil-liġi jistgħu jiġu maħtura sabiex jassistu lill-Kummissarju f’żewġ investigazzjonijiet jew aktar fl-istess ħin: Iżda l-Kummissjoni tista’, jekk jidhrilha xieraq fiċ-ċirkostanzi, taħtar elenku ta’ membri tal-Kummissjoni u elenku ta’ persuni li jkollhom grad fil-liġi, hekk li minn kull elenku rispettiv membru wieħed tal-Kummissjoni u persuna waħda li jkollha grad fil-liġi jiġu assenjati biex jassistu lill-Kummissarju f’xi investigazzjoni partikolari. (3) Il-persuni hekk maħtura, jew is-sosti tuti tagħhom, skont id-dispożizzjonijiet ta’ dan ir-regolament biex jassistu lill-Kummissarju, għandhom ikunu preżenti għal kull laqgħa fir-rigward tal-investigazzjoni li għaliha jkunu ġew maħtura. 4. Eżkluzzjoni tal-pubbliku. Ebda persuna, ħlief il-persuni msemmija fir-regolament 3, il-partijiet fl-investigazzjoni u l-avukat tagħhom, jekk ikun hemm, u xhieda msejħa mill-Kummissarju u persuni oħra li l-Kummissarju jidhirlu li huma direttament konnessi mal-każ m’għandhom jkunu preżenti waqt xi laqgħa tal-investigazzjoni: Iżda l-Kummissarju jista’, fid-diskrezzjoni tiegħu, jeskludi lil kull persuna msemmija f’dan ir-regolament milli tattendi laqgħa, jew xi parti minnha, mingħajr preġudizzju għad-dritt ta’ dik il-persuna li jkollha aċċess għall-minuti ta’ dik il-laqgħa. 5. (1) Mingħajr preġudizzju għad-dispozizzjonijiet tal-artikolu 5 tal-Att, meta tinbeda investigazzjoni fl-ezerċizzju tal-funzjonijiet mogħtija bl-artikolu 12(g) u (h) tal-Att, il-Kummissarju bl-assistenza tal-Kummissjoni għandu, b’ittra reġistrata, javza lill-partijiet involuti li huwa ser jiftaħ in vestigazzjoni. (2) Fl-avviż ta’ bidu ta’ investigazzjoni mogħti lill-persuna li hija allegatament responsabbli ta’ mġieba ħażina, il-Kummissarju għandu jinforma lil dik il-persuna bl-allegazzjoni magħmula fil-konfront tagħha u l-Kummissarju għandu d-dritt li jitlob lil dik il-persuna biex tipprovdi, fi żmien għaxartijiem, rapport dwar l-allegazzjonijiet magħmula kontra tagħha: Iżda l-Kummissarju jkollu d-dritt jibda, u jkompli, l-investigazzjoni kemm jekk ir-rapport jintbagħat, mill-persuna hekk mitluba, fiż-żmien stipulat u kemm jekk le. (3) Fl-avviż ta’ bidu ta’ investigazzjoni, il-Kummissarju għandu wkoll formalment jitlob lill-partijiet involuti jekk humiex sejrin jaċċettaw li jkunu marbuta bil-konklużjonijiet tal-Kummissarju skont l-artikolu 18(2) tal-Att. 6. Informazzjoni meħtieġa għall-investigazzjoni. (1) Il-Kummissarju, bl-assistenza tal-Kummissjoni, jista’ jitlob mingħand kull persuna kull informazzjoni li l-Kummissarju jidhirlu li tkun meħtieġa sabiex titwettaq l-investigazzjoni. (2) Il-Kummissarju jista’, permezz ta’ avviż bil-miktub mibgħut b’posta reġistrata u bl-assistenza tal-Kummissjoni, jitlob lil kwalunkwe persuna: (a) sabiex tipprovdi kull informazzjoni deskritta fl-avviż f’dak iż-żmien hemm indikat; (b) sabiex tattendi u tagħti informazzjoni bil-fomm dwar il-każ kif indikat fl-avviż u sabiex tipproduċi kull dokument li huwa fil-pussess jew fil-kontroll tagħha li jirrigwarda l-kwistjoni f’laqgħa skedata għal dan il-għan: Iżda persuna m’għandhiex tkun obbligata tagħti informazzjoni jew tipproduċi dokument mitluba fl-avviż jekk dik il-persuna tkun meqjusa eżenti milli tagħti dik l-informazzoni jew li tipproduċi dak id-dokument quddiem qorti fi proċedimenti ċivili. (3) Jekk persuna hekk imsejjħa skont id-dispożijjonijiet ta’ dan ir-regolament tonqos milli taderixxi mat-talba tal-Kummissarju fiż-żmien stipulat, il-Kummissarju jista’, permezz ta’ rikors, jitlob lill-Qorti Ċivili, Prim’Awla, biex dintordna lil dik il-persuna taderixxi mal-avviż maħruġ lilha skont is-sub regolamenti); il-Qorti tista’ wkoll tintalab tagħti kull ordni ieħor li jidhrilha xieraq u meħtieġ skont iċ-ċirkostanzi speċifiċi tal-każ. 7. Irtirar tal-ilment. (1) Investigazzjoni mibdija wara li jkun ġie riċevutilment għandha tieqaf jekk dak l-ilment jiġi irtirat: Iżda dan m’għandux jipprojbixxi lill-Kummissarju, bl-assistenza tal-Kummissjoni, milli jibda investigazzjoni ġenerali fuq il-bażi ta’ informazzjoni miġbura waqt it-twettieq ta’ dik l-investigazzjoni mibdija minn dak l-ilment. (2) Meta investigazzjoni fuq ilment tieqaf skond is-sub regolament (1), il-Kummissarju għandu jinforma bil-miktub lil dik il-persuna li tkun ressqet l-ilment kif ukoll lil dik il-persuna kontra min kien imressaq l-ilment, li l-investigazzjoni twaqqfet. 8. Meta l-Kummissjarju jaġixxi bħala medjatur bejn il-persuna li ressqet l-ilment u l-persuna li kontra tagħha li jkun sar l-ilment skont l-artikolu 18(1)(b)(ii) tal-Att u l-persuna li kontra tagħha jkun sar l-ilment, jew il-persuna li ressqet l-ilment, tonqos milli taderixxi mal-ftehim negozjat fil-kors tal-medjazzjoni, il-Kummissarju jista’, permezz ta’ rikors, jitlob lill-Qorti Ċivili, Prim’Awla, biex tordna lill-persuna lihekk tonqos milli taderixxi mat-termini tal-medjazzjoni sabiex tieħu kull azzjoni rimedja li hekk kif il-qorti tista’ tordna. 9. Proċedimenti. (1) F’każ ta’ allegata diskriminazzjoni mwettqa minn persuna kontra persuna oħra u fejn il-Kummissjoni tikkunsidra li jkun xieraq fit-termini tal-artikolu 18(4) tal-Att, il-Kummissjoni tista’ tirreferi l-każ lill-qorti kompetenti jew lit-Tribunal Industrijali għal rimedju. (2) F’każ ta’ allegata disrkiminazzjoni kif imsemmi fis-sub regolament (1), il-Kummissjoni tista’, jekk jidhrilha xieraq, tipparteċipa utintervjeni bħala parti fil-proċedimenti.